ഇന്ത്യന് ഓയില് പമ്ബുകളില് ഇന്ധനമടിക്കാനും ഗൂഗിള്പേ 500 വരെ കാഷ്ബാക്ക് കൊച്ചി: ഇന്ത്യന് ഓയില് കോര്പ്പറേഷന്റെ പമ്ബുകളില് നിന്ന് ഇനി ഗൂഗിള് പേ ഉപയോഗിച്ച് വാഹനങ്ങളില് ഇന്ധനം നിറയ്ക്കാം. ഇതു സംബന്ധിച്ച കരാറില് ഇന്ത്യന് ഓയിലും ഗൂഗിള് പേയും ഒപ്പുവച്ചു. ഗൂഗിള് പേ വഴി രാജ്യത്തെ 30,000 പമ്ബുകളില് ഇന്ധനം നിറയ്ക്കുമ്ബോള് 500 രൂപ വരെ കാഷ്ബാക്കും ലഭിക്കും. ഇന്ത്യന് ഓയിലിന്റെ ലൊയാല്റ്റി പ്രോഗ്രാമായ എക്സ്ട്രാ റിവാര്ഡ്സ് ഗൂഗിള് പേ ആപ്പിലും പിന്നീട് ലഭ്യമാക്കും. ഇന്ത്യന് ഓയിലിന്റെയും ഗൂഗിള് പേയുടെയും ഉപഭോക്താക്കള്ക്ക് എക്സ്ട്രാ റിവാര്ഡ്സ് ലൊയാല്റ്റി പോയിന്റുകള് ഗൂഗിള് പേ ആപ്പ് ഉപയോഗിച്ച് മാറ്റിയെടുക്കാം. ഡിജിറ്റല് ഇന്ത്യയിലേക്കുള്ള കുതിച്ചുചാട്ടമാണ് ഗൂഗിള് പേ പങ്കാളിത്തമെന്ന് ഇന്ത്യന് ഓയില് ചെയര്മാന് എസ്.എം. വൈദ്യ പറഞ്ഞു. ദശലക്ഷക്കണക്കിന് ഇന്ത്യന് ഓയില് ഉപഭോക്താക്കള്ക്ക് ഇതുവഴി ലാഭം നേടാമെന്ന് ഗൂഗിള് ബിസിനസ് ഹെഡ് സജിത് ശിവാനന്ദന് പറഞ്ഞു.